**Vaila** (norrønt: *Valey*) er en øy i den skotske øygruppen Shetland og ligger sør for tettstedet Walls på øya Mainland. Vaila har et areal på 3,27 km² og er 95 meter på sitt høyesste punkt. Øyas befolkning er særdeles lav. Per 2011 var det 1 person som var oppgitt bosatt på øya. I 2022 ble øya lagt ut for salg for en pris på £1,75 millioner.

Historie
--------

Tårnet Mucklaberry Castle
Klippene Gaada Stacks
Øya har vært bebodd i tusenvis av år, og levninger fra neolittisk tid (bondesteinalderen) og bronsealderen er funnet der.

I 1490 ble godset til den norske slekten Ciske (Ciske i henhold til engelske kilder, navnet er egentlig Giske, etter deres eiendom Giske i Møre) delt og Vaila og Foula ble Alv Knutssons eiendom. Ettersom Ciske/Giske var norske, og Skottland hadde annektert Shetland noen tiår tidligere, var det forvirrende og motstridende krav om eierskap. De store eiendommene til Sigurd Jonsson av Sørum-Giske ble formelt delt i 1490. Da var det gått 25 år siden Sigurds sønn Hans Sigurdsson hadde dødd. Det var tre parter, hvorav en av dem, Alv Knutsson, synes å ha arvet de fremste norske eiendommene, men på Shetland fikk han Vaila og ’alle landene’ i Walls, Foula, foruten eiendommer i Sandness og Northmavine, og ’alle landene’ i Unst og Fetlar. Kildene indikerer at eiendommen på Vaila forble uendret mellom 1490 og 1582. Alvs etterkommere Knut Alvsson og Karine Alvsdatter kontrollerte hans gods før de ble overdratt.

Etter generasjoner med norsk eierskap ble Vaila overført til en leiekontrakt for Robert Cheyne som ble bekreftet av kong Jakob VI av Skottland i 1576. Øya ble deretter overført til James Mitchell fra Girlsta og deretter til hans etterkommere, Scotts av Melby. Etter Scotts eierskap i løpet av 1800-tallet, ble Vaila leid av Arthur Anderson, som var medstifter til rederiet P&O, i 1837. Øya ble basen til Arthur Andersons fiskeflåte, *Shetland Fishery Company*. Det bidro til å avslutte de tradisjonelle landeiernes makt og dominans av fiskeindustrien på Shetland. Den skotske journalisten John Sands, som oppsøkte vanskelige tilgjengelige øyer, blant annet St. Kilda, bodde også på Vaila en stund på slutten av 1800-tallet.

Fra langt nyere tid er Mucklaberry Castle eller Vaila Tower som består av et enkelt tårn i to etasjer, bygget tidlig på 1800-tallet for å overvåke smugling. Tårnhuset ble ombygd og restaurert en gang rundt 1890-1900 som en gotisk etterligning av øyas eier, Herbert Anderton, en fabrikkeier i Yorkshire, og er nå beveraningsverdig i klasse B. Tårnet ligger ligger framtredende på et nes nordvest på øya Vaila, 0,4 km vest for Vaila House, som ble bygget i 1895 og er det største bygningen av slitt slag på Shetland. Innbygd er en eldre bygning som ble reist av James Mitchell i 1696. Stein og arbeidskraft ble hentet inn fra England, og ornamentikk fra enda lenger unna: for eksempel antas det at steingriffene kan komme fra Tyskland.

I 1993 solgte familien Anderton øya til en advokat, Richard Rowland, og hans polske kone, Dorota Rychlik. I juni 2022 satte paret øya på markedet for 1,75 millioner pund.

Folkeminne
----------

Martin Martin, forfatter av *A Description of the Western Islands of Scotland* (1703) nedtegnet et merkelig folkeminne:

> Innbyggerne på øya Vaila sier at ingen katt vil bo på den, og hvis en katt blir fraktet dit, vil den heller våge seg på havet enn å bli på øya. De sier at en katt som ble sett på øya for omtrent femti år siden; men hvordan den kom seg dit var ukjent. De observerte omtrent samtidig hvordan innehaveren var i stor pine, og som de trodde ved trolldom, som de sier at han døde av. Det er ingen beretning om at noen katt har blitt sett på øya helt siden denne herrens død, bortsett fra da de ble fraktet til den, for å ha utført det ovennevnte eksperimentet.
> 
> 
>

Dyreliv
-------

Øya har en bestand av harer, som ikke var opprinnelig, men satt ut. Brun hare (*Lepus europaeus*) ble satt ut i en gang rundt 1830 av parlamentsmedlemmet Samuel Laing og ved 1890-tallet var de spredt over hele øya. Spredningen førte til betydelige skader på bøndenes avlinger og de ble hardt jaktet på. De siste kjente ble tatt av dage i 1937. En ny art, fjellhare (*Lepus timidus*) ble satt ut rundt 1900 og ytterligere flere i 1907, og denne arten skal eksisterer fortsatt.

Muckle Flaes og Vaila sett fra Culswick, Mainland

Referanser
----------

1. 1 2 3 4 5  Haswell-Smith, Hamish (2004): *The Scottish Islands*. Edinburgh. Canongate.
2. ↑  National Records of Scotland (15. august 2013): «Appendix 2: Population and households on Scotland's Inhabited Islands» (PDF). Statistical Bulletin: 2011 Census: First Results on Population and Household Estimates for Scotland Release 1C (Part Two) Arkivert 23. februar 2014 hos Wayback Machine. (PDF) (Report). SG/2013/126.
3. 1 2  Munro, Alistair (17. juni 2022): «Isle of Vaila for sale – with a £1.75m price tag», *Shetland Times*
4. 1 2 3  Stylegar, Frans-Arne H. (2007): «Late-Medieval Aristocratic Landownership in Shetland», *Arkeologi Blogspot*
5. ↑  «Isle of Vaila», *Savills*
6. ↑  Keay, J. & Keay, J. (1994): *Collins Encyclopaedia of Scotland*. London. HarperCollins.
7. ↑  Fleming, Andrew (2005): *St Kilda and the Wider World: Tales of an iconic island*. Macclesfield. Windgather Press; s. 159.
8. 1 2   «Overview of Vaila», *Gazetteer for Scotland*
9. ↑  «Castles in Shetland and Orkney», *Scotslans*
10. ↑   «Vaila», *Gazetteer for Scotland*
11. ↑  Martin, Martin (1716): *A Description of the Western Islands of Scotland*, London.
12. ↑  Martin, Martin (1703): *A Description of The Western Islands of Scotland*, Appin Historical Society.
13. ↑  Terrestrial mammals (including bats), *Nature in Shetland*
14. ↑  Long, John L. (2003): *Introduced Mammals of the World: Their History*, Distribution and Influence, Csiro Publishing, s. 130

Eksterne lenker
---------------

(en) Vaila – kategori av bilder, video eller lyd på Commons Rediger på Wikidata

* Carey, Rebecca (27. juni 2022): «Shetland island Vaila for sale with mansion, farmhouse, watch tower and more», *The Herald*

|  |  |
| --- | --- |
| Oppslagsverk/autoritetsdata | GeoNames
 |